laion/Wikipedia-Exotic huggingface dataset:
נועה ברקמן

נועה ברקמן (נולדה ב-17 במרץ 1989) היא אתלטית וספורטאית ישראלית. הספורטאית הישראלית הראשונה והיחידה שמייצגת את ישראל בקרב חמש מודרני ובלייזר ראן. מקום רביעי בעולם בלייזר ראן (2018, 2019), אלופת ישראל בריצת 10 ק"מ כביש (2010), אלופת ישראל ברכיבה אומנותית (רמה ג', 2009) ואלופת מרתון ירושלים (2024). ברקמן נולדה בחדרה וגדלה בכפר ויתקין. בגיל 9 החלה להתאמן ברכיבה על סוסים ובשנת 2007 סיימה במקום השני באליפות העולם בנעיצת רומח. באותה שנה החלה להתחרות ברכיבה אומנותית ושנה לאחר מכן החלה להתאמן בריצה. בשנת 2009 זכתה באליפות ישראל ברכיבה אומנותית (רמה ג') ובשנת 2010 זכתה באליפות ישראל בריצת 10 ק"מ (כביש) ,וסיימה שנייה באליפות ישראל ברכיבה אומנותית (רמה ג'). בשנת 2013 החלה להתחרות בקרב חמש מודרני, והפכה לנציגה הישראלית היחידה בענף זה. בשנת 2016 העפילה לגמר אליפות אירופה שנערכה בסופיה, בולגריה, וסיימה במקום ה-29 בתחרות. בשנת 2017 העפילה לגמר בטורניר גביע העולם שנערך בלוס אנג'לס, ארצות הברית, וסיימה במקום ה-30 בתחרות. היא החלה להתחרות בשנת 2018 בלייזר ראן (תת ענף בקרב חמש מודרני המשלב ריצת שדה וירי באקדח לייזר), וסיימה במקום הרביעי באליפויות העולם בשנים 2018 ו-2019. בשנת 2019 התחרתה לראשונה בריצת מרתון באליפות ישראל, וסיימה במקום הרביעי (תוצאה 2:57:48). בשנת 2024 התחרתה במרתון ירושלים וסיימה במקום הראשון בתוצאה 2:55:42. כיום, היא מתאמנת בריצה בקבוצת רצי רמת השרון בהדרכת זהבה שמואלי ומשתייכת למועדון הקליעה "הפועל מעברות" בהדרכת גיא סטריק. תוצאות אליפות העולם בלייזר ראן 2019 תוצאות אליפות העולם בלייזר ראן 2018(הקישור אינו פעיל) תוצאות גביע העולם בקרב חמש מודרני לוס אנג'לס 2017 תוצאות תחרויות מאתר התאחדות קרב חמש מודרני ולייזר ראן העולמי מוגס טסמה ונועה ברקמן אלופי ישראל ב-10 ק"מ כביש, 2 בנובמבר 2010 תוצאות אליפות ישראל במרתון 2019(הקישור אינו פעיל) אורן בוקשטיין, עלמיה ודויטש אלופי ישראל במרתון, באתר איגוד האתלטיקה, 5 בינואר 2019 ynet, נקבעו אלופי ישראל ברכיבה בסגנון הדרסאז', 7 ביוני 2009 נועה ברקמן זכתה באליפות ישראל בסגנון דרסאז', באתר ONE‏, 7 ביוני 2009 יוגב אטיאס, נועה תנוע: נועה ברקמן מצליחה בהכל, באתר nrg‏, 18 בנובמבר 2010 אורן אהרוני, מולטי טאלנט, 2 בדצמבר 2013 אורן אהרוני, ברקמן לא עלתה לגמר בקרב 5 מודרני, 3 בספטמבר 2014 אורלי גנוסר, ‏בודדה במערכה, באתר גלובס, 17 בספטמבר 2015 נועה ברקמן סיימה במקום ה-4 באליפות העולם, באתר ONE‏, 10 בספטמבר 2019 מערכת שוונג, מלקמו ג'מבר ונועה ברקמן ניצחו במרתון ירושלים 2024, באתר ריצה, אופניים, טריאתלון, שחייה | שוונג, ‏2024-03-08
דקדוק השפה היפנית

מבחינה דקדוקית, יפנית היא שפת SOV (נושא, מושא, פועל). מלבד הפעלים, הנקשרים לחלקו הסופי של המשפט, סדר המילים די חופשי כל עוד נשמר סדר התלות לכל אורך חלקיו: תואר השם (או הפסקה חלופית / משפט טפל) בא לפני שם העצם, תואר הפועל מקדים את הפועל, יחס הקניין של שם בא לפני השם הקשור, וכן הלאה. לכן יפנית מסתעפת שמאלה. כמו כן יש הבדלים בין רמות שונות של נימוסים. משפטים מורכבים מצירופי מילים. המילים הן החלקים האטומיים (בעלי משמעות) של השפה. כמו יפנית וקוריאנית קלאסית, השפה היפנית הכתובה אינה מתאפיינת בתחימת מילים בעזרת רווחים, לכן המושג "מילה" שונה מאשר בשפות אחרות; חלוקת המילים מתבצעת על ידי ניסיון וידע במבנה המשפטים. בכל צירוף מילים יש מילה אחת בעלת משמעות עניינית שלאחריה שרשרת סיומות, פועלי עזר, מילות יחס ומילות חיבור אשר משמשים להתאמת המשמעות ולציון התפקיד הדקדוקי. בלימוד השפה, יש הממקפים את המילים בתוך צירופי המילים ומוסיפים רווחים רק בין צירופי המילים כדי להקל על הקורא המערבי, ובכך בעצם מתייחסים אל צירופי המילים כאל מילים עצמיות (למשל: taiyō-ga higashi-no sora-ni noboru). הסיבה הפונולוגית לכך היא שכל מילה בתוך צירוף מילים קשורה ותלויה במילים האחרות בצירוף, ולכולן הברה מוטעמת אחת. זאת אף על פי שמבחינה מסורתית, הצורה הבסיסית של מילה (בלי המיליות המתלוות אליה) מהווה את אבן היסוד של המשפט. מילים, בניגוד לצירופי מילים, לא צריכות להיות בעלות משמעות שלמה בפני עצמן, ולכן זקוקות לפעלי עזר ולמילות יחס. ישנם כמה עזרי פעלים קלאסיים (כמו て) המסווגים מבחינה דקדוקית כנטיית פעלים או כסיומות של פעלים ולא כמילים עצמאיות. דוגמה למשפט: 太陽　が｜東　の｜空　に｜昇る taiyou ga | higashi no | sora ni | noboru השמש זורחת בשמי המזרח יש שני סוגים כלליים של מילים: מילים עצמאיות (自立語 jiritsugo) בעלות משמעות תוכנית מילות עזר (付属語 fuzokugo) אשר הן בעצם מעצבי משמעות המילים העצמאיות נחלקות כך: מילים ניטות (活用語 katsuyōgo) פעלים המכילים מעמד (動詞 dōshi) תוארי שם מוחלטים (形容詞 keiyōshi - שמוכרים גם כתוארי i) תוארי שם עצם (形容動詞 keiyōdōshi – שמוכרים כתוארי na) מילים לא ניטות (非活用語 hikatsuyōgo או 無活用語 mukatsuyōgo) שמות עצם (名詞 meishi) כינויי שם (代名詞 daimeishi) תוארי פועל (副詞 fukushi) מילות חיבור (接続詞 setsuzokushi) מילות קריאה (感動し kandōshi) כינויי שם (?!) (連体詞 rentaishi) מילות העזר נחלקות כך: מילים ניטות מילות יחס (助詞 joshi) מספרים (助数詞 josūshi) מילים לא ניטות פועלי עזר (助動詞 jodōshi) מדיה וקבצים בנושא דקדוק השפה היפנית בוויקישיתוף
Marina

Marina הוא שיר איטלקי משנת 1959 של הזמר האיטלקי-בלגי רוקו גרנטה, הלהיט הבינלאומי הראשון והשיר הידוע ביותר שלו. במקור, בשנת 1959 השיר הופיע כצד B של השיר "מנואלה", אולם צד B הפך ליותר מושמע מצד A, וב-30 בינואר הדיח השיר את הו! קרול מאת ניל סדקה למשך שבוע אחד מהמקום הראשון ברשימת הלהיטים מספר 1 של מצעד הפזמונים ההולנדי משנת 1960. השיר מכר מיליוני עותקים. השיר דורג מספר 1 בבלגיה, מספר 31 בארצות הברית, ו-1 בגרמניה, בהולנד, באיטליה ובנורווגיה. השיר היה כה פופולרי בבלגיה ובהולנד, עד שהורים רבים קראו לבנותיהם בשם מרינה. בהולנד, מספר הילדות שנקראו מרינה עלה מ-156 בשנת 1958 (לפני הלהיט), ל-190 ו-250 בשנים 1959 ו-1960, בהתאמה. סרט עלילתי מוזיקלי (גרמני) בשם "מרינה" (מאת פול מרטין) הופק בשנת 1960. בשנת 2013 תוארו ראשית חייו של גרנטה (והקריירה המוזיקלית שלו שהתחילה בהצלחה הפתאומית של הלהיט "Marina") בסרט ביוגרפי חדש בשם "מרינה", בבימויו של סטין קונינקס. מידע על היצירה "Marina" באתר מיוזיק בריינז Joel Whitburn, The Billboard Book of Top 40 Hits. 7th edn, 2000 The positions for the German Singles Charts are taken from Günter Ehnert: Hit Bilanz. Deutsche Chart Singles 1956–1980. Hamburg: Taurus Press 1990, S. 88 Billboard - Nov 21, 1960 - Page 46 MARINA AND OTHER ITALIAN FAVORITES Rocco Granata. Laurie LLP 2003 — Rocco Granata bad his first international hit with "Marina," " "Nederlandse Voornamenbank (Dutch First Names Database) - Marina". Meertens Institute.
אל-פאחשה

אל-פאחשה (בערבית: الفاحشة) הוא מושג באסלאם, שמשמעותו זימה או דבר מגונה. המושג מוזכר בסורה 17 בפסוק 32 בקוראן: אל תתקרבו אל הזנות, כי תועבה גדולה היא וכמה רעה הדרך. — סורת אל-אסראא, תרגום דאר אלסלאם, באתר ויקיטקסט קיימת מחלוקת בין פוסקי ההלכה המוסלמים, בנוגע למשמעות ההלכתית של המושג. הדעה הראשונה אומרת שהמושג מדבר אך ורק על חטאים הקשורים למין, כזנות וניאוף. הדעה השנייה אומרת שהמושג כולל סוגים רבים של חטאים ביניהם גנבה ורצח. מדיה וקבצים בנושא אל-פאחשה בוויקישיתוף Revolvy LLC, "Fahisha" on Revolvy.com, www.revolvy.com (באנגלית) ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
סופר וואי!

סופר וואי! (באנגלית: !Super Why) היא סדרת הנפשה ממוחשבת אמריקאית-קנדית לילדים, מסוגת חינוך ומדע בדיוני, אשר נוצרה על ידי אנג'לה סנטומרו. הסדרה שודרה לראשונה ב-3 בספטמבר 2007 בערוץ PBS Kids. בישראל הסדרה שודרה לראשונה בשנת 2016 ב-Yes ובהמשך בערוץ A+. הסדרה היא בת 3 עונות ו-103 פרקים באורך 24 דקות כל אחד. שיר הפתיחה של הסדרה בעברית בוצע על ידי ניסו שליו. הסדרה עוקבת אחר וואייט וחבריו שהם קוראי העל. בכל פרק, הם פותרים בעיות שונות בכפר האגדות, בעזרת כוח הקריאה, הדקדוק, הכתיבה וה-ABC. במאי הדיבוב בעברית היה ליאור סול, ומפיקת הדיבוב הייתה הדס מוזס. בנוסף, בדיבוב העברי דיבבו אוהד שחר, מייה קדוש, אלונה אלכסנדר, ניר ברק, גילן שחף, זוהר מידן, גיא זיידמן אתר האינטרנט הרשמי של סופר וואי! (באנגלית) סופר וואי!, סרטונים בערוץ היוטיוב "סופר וואי!", במסד הנתונים הקולנועיים IMDb (באנגלית) "סופר וואי!", באתר נטפליקס "סופר וואי!", באתר Rotten Tomatoes (באנגלית) "סופר וואי!", באתר Metacritic (באנגלית) "סופר וואי!", במסד הנתונים הקולנועיים KinoPoisk (ברוסית) סופר וויי, במיזם "אישים" לתיעוד היצירה הישראלית
After the Gold Rush

After the Gold Rush הוא אלבום האולפן השלישי של המוזיקאי הקנדי ניל יאנג, שיצא לאור ב-19 בספטמבר 1970 על ידי חברת ההפקות ריפרייז רקורדס. האלבום זכה להצלחה נאה. אך המבקרים לא התרשמו מייד; סקירת 1970 בכתב העת Rolling Stone מאת Langdon Winner הייתה שלילית. מידע על האלבום After the Gold Rush באתר MusicBrainz מידע על האלבום After the Gold Rush באתר AllMusic האלבום After the Gold Rush באתר Discogs האלבום After the Gold Rush באתר ספוטיפיי
הליגה האדריאטית השנייה

הליגה האדריאטית השנייה (או בשמה הרשמי ליגת ABA2) היא החטיבה השנייה של הליגה האדריאטית, ליגת הכדורסל של רוב מדינות יוגוסלביה לשעבר: סלובניה, סרביה, מקדוניה הצפונית, קרואטיה, מונטנגרו ובוסניה והרצגובינה. הליגה מתקיימת במקביל לליגות מקומיות בכל אחת מהמדינות, בדומה ליורוליג. התאחדות הליגה האדריאטית היא חברה ביול"ב, וחברה מצביעה במועצת המנהלים של היורוליג. החל מיוני 2020 הליגה כוללת 14 קבוצות. המשחקים נערכים בשיטת בית/חוץ. מנצחת העונה עולה למשחקי לליגה האדריאטית הראשונה, ובמקומה לליגה מצטרפת קבוצה שסיימה במקום האחרון בחטיבה הראשונה. אתר האינטרנט הרשמי של הליגה האדריאטית השנייה הליגה האדריאטית השנייה, ברשת החברתית פייסבוק הליגה האדריאטית השנייה, ברשת החברתית אקס (טוויטר) הליגה האדריאטית השנייה, ברשת החברתית אינסטגרם הליגה האדריאטית השנייה, סרטונים בערוץ היוטיוב
Less (יוניקס)

less היא פקודה במערכת הפעלה דמוית יוניקס המאפשרת הצגת תוכן של מסמכים ארוכים בדומה לפקודה More (פקודה) באמצעות גלילה קדימה, אבל מאפשרת בנוסף קריאה לאחור. בעת הקריאה הפקודה less אינה טוענת את הקובץ במלואו וזה מתבטא בזמן פתיחה מהיר של קבצים גדולים. ניתן לעבור על תוכן הקובץ באמצעות החצים או באמצעות הצירוף Ctrl+F לדפדוף קדימה ו Ctrl+B לדפדוף אחורה. כדי לעבור 10 שורות קדימה ניתן להשתמש בצירוף "10:" כמו כן ניתן לדפדף קדימה באמצעות מקש הרווח במקלדת ועל האות q כדי לצאת. קריאת קובץ טקסט $ less numbers.txt 1 2 3 4 5 6 7 8 9 10 11 12 13 14 15 16 17 18 19 20 21 22 23 numbers.txt קריאת פלט של הרבה שורות for i in {1..100} do echo ${i} done | less מדיה וקבצים בנושא Less בוויקישיתוף אתר האינטרנט הרשמי של Less (באנגלית)
גן עדן לכלבים (סדרת טלוויזיה)

גן עדן לכלבים (באנגלית: All Dogs Go to Heaven: The Series, "כל הכלבים הולכים לגן עדן: הסדרה") היא סדרת הנפשה אמריקאית לילדים, המבוססת על סרט בעל אותו שם וסרט ההמשך שלו. הסדרה בוימה על ידי גארי סלבגיו (שתי העונות הראשונות) וג'ון גרוזד (עונה אחרונה), והופקה על ידי Metro-Goldwyn-Mayer Animation ו-MGM Television. הסדרה שודרה לראשונה בארצות הברית החל מ-21 בספטמבר 1996 עד 6 בנובמבר 1998, כאשר שתי העונות הראשונות שודרו בסינדיקציה והעונה האחרונה שודרה בערוץ Freeform. בישראל הסדרה שודרה לראשונה בדיבוב לעברית בשנת 1998 בערוץ 2 במסגרת שידורי הזכיינית רשת, תחילה ביום שבת ובהמשך בשעות הבוקר המוקדמות. לסדרה הופקו שלוש עונות ו-40 פרקים באורך 22 דקות. בשנת 1998 הופק הסרט "מזמור חג המולד של הכלבים", אשר מבוסס על הנובלה "מזמור חג המולד" מאת צ'ארלס דיקנס, ומשמש כסיום הסדרה. הסדרה עוקבת אחר צ'רלי בארקין ואיצ'י, שני כלבים החיים בסן פרנסיסקו כמלאכים שומרים. בכל פרק הסדרה, שני הכלבים מקבלים משימה מאנאבל, אך למרות שהם מנסים לעשות את הדבר הנכון הם נקלעים למצבים מביכים. במהלך הסדרה הושמעו כ-11 שירים מקוריים וחדשים. הדיבוב העברי בוים על ידי עמי מנדלמן, והופק על ידי עוזי פוקס, סאלי אמיגה וענבר שטגר עזרא. "גן עדן לכלבים", במסד הנתונים הקולנועיים IMDb (באנגלית) "גן עדן לכלבים", באתר Metacritic (באנגלית) "גן עדן לכלבים", במסד הנתונים הקולנועיים KinoPoisk (ברוסית) "גן עדן לכלבים", במיזם "אישים" לתיעוד היצירה הישראלית
נקודת זכות אקדמית

במוסדות אקדמיים, נקודת זכות (בראשי תיבות: נ"ז או נק"ז) היא מדד כמותי להתקדמותו של סטודנט לקראת השלמת לימודיו לתואר אקדמי. נקודות הזכות של הקורס נקבעות לפי היקפו, מורכבותו וחשיבותו. ההיקף הכולל הנדרש בלימודים לתואר ראשון הוא כ-120 נקודות זכות (כלומר כ-20 שעות לימוד שבועיות במשך שישה סמסטרים), בלימודי הנדסה נדרשות בדרך כלל 160 נקודות ובלימודי חינוך והוראה 180 נקודות זכות.[דרוש מקור] במסגרת לימודים לתואר מתקיים שילוב בין קורסי חובה, שאותם חייב לקחת כל סטודנט במסלול מסוים, וקורסי רשות, שאותם בוחר הסטודנט מתוך שלל קורסים המוצעים לו. מדידת משקלם של הקורסים בנקודות זכות מאפשרת להגיע להצבת חובות אקדמיות זהות לכל הסטודנטים במסלול מסוים, בלי תלות בהרכב הקורסים שבחרו. בנוסף לקורסים אקדמיים המקנים נקודות זכות, ניתנות נקודות זכות בהיקף מצומצם על פעילות לא אקדמית. דוגמה לכך היא חוק עידוד מעורבות סטודנטים בפעילות חברתית וקהילתית, הקובע שסטודנט יהיה זכאי לשתי נקודות זכות אקדמיות, פעם אחת במהלך לימודיו לתואר ראשון, בגין פעילות התנדבותית או שירות מילואים. האוניברסיטה הפתוחה מציגה את דרישותיה בתחום זה: בתכניות לתואר בוגר (BA) באוניברסיטה הפתוחה חובה לצבור לפחות 120 נ"ז. תכניות כאלה מקבילות לתכניות תלת-שנתיות באוניברסיטאות אחרות. בתכניות לתואר בוגר בהנדסה (B.Sc.) נדרשות כ-160 נ"ז. תכניות כאלה מקבילות לתכניות ארבע-שנתיות להנדסה באוניברסיטאות אחרות. — דרישות לימודים כלליות לתואר ראשון באתר האוניברסיטה הפתוחה השיטה האירופית לצבירה והעברת ניקוד אקדמי החלטת מל"ג - היקף הלימודים האקדמיים לתואר ראשון ופריסתם, באתר המועצה להשכלה גבוהה. מערכת פרוטוקול, נקודות זכות אקדמיות – מהי נקודת זכות לתואר, באתר פרוטוקול, ‏13 בדצמבר 2019 הכרה בהתנדבות סטודנטים כפעילות המזכה בנקודות זכות אקדמיות, פורסם על ידי מרכז המחקר והמידע של הכנסת, 2018. זכויות הסטודנטים המשרתים במילואים, באתר המילואים, צה"ל זכויות סטודנטים בשירות מילואים, באתר המועצה להשכלה גבוהה דרישות הלימודים הכלליות לתואר ראשון, מתוך אתר האוניברסיטה הפתוחה
Birds of Prey: The Album

Birds of Prey: The Album (בעברית: ציפורי הטרף: האלבום) הוא פסקול הסרט "ציפורי הטרף: והארלי קווין המהממת". הפסקול יצא לאור ב-7 בפברואר 2020, על ידי חברת התקליטים אטלנטיק רקורדס. מתוך הפסקול יצאו חמישה סינגלים: "Diamonds", "Joke's on You", ‏"Boss Bitch", ‏"Sway with Me" ו-"Experiment on Me". עם יציאתו הגיע האלבום אל המקום ה-23 במצעד הבילבורד 200. הפסקול הופק על ידי דארן היגמן, סו קרול, מרגוט רובי, ניקי שרודף, בריאן אנקלס וקתי יאן. בפסקול משתתפים דוג'ה קאט, מייגן די סטליון, נורמני, הלסי, סאמר ווקר, לורן חורגי, סוויטי, שרלוט לורנס, מייסי פיטרס וכולי. את שירי הפסקול שרות בעיקר נשים. הסינגל הראשון מתוך הפסקול "Diamonds", בוצע על ידי מייגן די סטליון ונורמני והופץ ב-10 בינואר 2020. מידע על האלבום Birds of Prey: The Album באתר MusicBrainz האלבום Birds of Prey: The Album באתר Discogs האלבום Birds of Prey: The Album באתר ספוטיפיי דארן היגמן, סו קרול, מרגוט רובי, ניקי שרודף, בריאן אנקלס, קתי יאן halsey on Instagram: “Experiment On Me from the BIRDS OF PREY soundtrack is out Feb 7th at Midnight Local Time 💛”, Instagram (באנגלית) Birds Of Prey - OST, Clash Magazine (באנגלית) Billboard Charts, [https://twitter.com/billboardcharts/status/1229778809500688384 Debuts on this week's #Billboard200 (1/2): 4, @GreenDay Father Of All... 7, @POPSMOKE10 Meet The Woo, V.2 20, @brentfaiyaz Fuck The World 23, @birdsofpreywb Soundtrack 57, @Khruangbin & @leonbridges Texas Sun 67, @PrinceRoyce Alter Ego], @billboardcharts, ‏2020T6:44 (באנגלית) Diamonds by Various Artists (באנגלית אמריקאית), נבדק ב-2020-02-22
Tar (פקודה)

tar היא פקודת Unix ומערכת הפעלה דמוית יוניקס, מטרתה העיקרית היא איסוף קבצים רבים לקובץ ארכיב אחד, המכונה לעיתים קרובות tarball, למטרות הפצה או גיבוי. מקור השם הוא קיצור של tape archive מאחר שהוא שימש במקור לכתיבת נתונים למכשירי קלט/פלט רציפים כגון קלטות גיבוי. ארכוב תיקייה לקובץ tar cvf archive.tar /myfiles/ ארכוב תיקייה לקובץ ודחיסתו בפורמט gzip tar cvfz archive.tar.gz /myfiles/ פריסת קובץ tar,gz לתיקייה הנוכחית tar xf archive.tar.gz . העתקת תיקייה באמצעות פקודת tar tar cvf - SOURCE_DIR | ( cd /DESTINATION_DIR;tar xvfp - )
Goodbye, My Love, Goodbye

"Goodbye, My Love, Goodbye" (בעברית: "שלום, אהובתי, שלום") הוא שיר של הזמר היווני דמיס רוסוס. השיר יצא כסינגל ב-1973. השיר נכלל באלבומו השני של רוסוס "Forever and Ever" משנת 1973. את השיר כתבו לאו לאנדרוס וקלאוס מונרו. המפיק המוזיקלי היה לאו לאנדרוס. השיר הוקלט גם בשפה הספרדית בשם "Adiós, mi amor, adiós". במצעדי הפזמונים הגיע השיר למקום הראשון בגרמניה, שווייץ, בלגיה (פלנדריה), וספרד. סינגל 7" פיליפס 6009 318 (1973, גרמניה, אירלנד) סינגל 7" RTB S 53695 ‏(1973, יוגוסלביה) צד א' - "Goodbye, My Love, Goodbye" (3:58) צד ב' - "Mara" (3:59) סינגל 7" פיליפס 6009 392 (1973, איטליה) צד א' - "Goodbye, My Love, Goodbye" (3:56) צד ב' - "My Friend The Wind" (3:55) סינגל 7" פיליפס 6009 364 (1973, הולנד) צד א' - "Goodbye, My Love, Goodbye" (3:58) צד ב' - "No Way Out" (3:10) סינגל 7" פיליפס 6009 381 (1973, צרפת, פורטוגל) צד א' - "Goodbye, My Love, Goodbye" (3:56) צד ב' - "Yellow Paper" (3:04) סינגל 7" פיליפס 60 09 400 (1973, ספרד) צד א' - "Goodbye, My Love, Goodbye" (3:56) צד ב' - "Lay It Down" (3:45) מידע על היצירה "Goodbye, My Love, Goodbye" באתר מיוזיק בריינז "spanishcharts.com - Demis Roussos - Goodbye, My Love, Goodbye". נבדק ב-2017-10-23. "Démis Roussos* - Forever And Ever = Eternamente (Vinyl, LP, Album) at Discogs". נבדק ב-2017-10-26. "spanishcharts.com - Demis Roussos - Goodbye, My Love, Goodbye (English)". נבדק ב-2017-10-23.
Hope of Deliverance

"Hope of Deliverance" (בתרגום חופשי: תקווה לשחרור) הוא סינגל שבוצע על ידי פול מקרטני ויצא לאור בסוף 1992. השיר יצא לאור על ידי מקרטני כחלק מהאלבום Off the Ground. הוא הגיע למקום ה-18 במצעד הסינגלים הבריטי ודורג בין חמשת הגדולים בקנדה, גרמניה, איטליה, שווייץ, אוסטריה ונורווגיה. במצעד הבילבורד הוט 100 לעומת זאת הגיע השיר למקום ה-83 בלבד. במצעד Adult Contemporary של הבילבורד דורג השיר במקום התשיעי. הוידאו קליפ לשיר בוים על ידי אנדי מורהאן. מידע על היצירה "Hope of Deliverance" באתר מיוזיק בריינז מידע על הסינגל "Hope of Deliverance" באתר מיוזיק בריינז מידע על היצירה "Hope of Deliverance" באתר Discogs chart history Paul MCcartney, באתר בילבורד Paul MCcartney chart history, באתר בילבורד ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
Only the Young

"Only the Young" (בעברית: "רק הצעירים") הוא סינגל שיווקי שהוקלט על ידי הזמרת-יוצרת האמריקאית טיילור סוויפט. השיר יצא לאור לכבוד צאת הסרט התיעודי של סוויפט "Miss Americana", כסינגל שלא מתוך אלבום, על ידי חברת התקליטים ריפבליק רקורדס. השיר הגיע למקום ה-50 במצעד הבילבורד הוט 100. השיר נכתב על ידי טיילור סוויפט וג'ואל ליטל והופק על ידי אותם השניים גם כן. ב-31 בינואר 2020, היה זמין השיר בפורמט של הורדה דיגיטלית והזרמת מוזיקה. כמו כן, השיר הוא שיר בסגנון האלקטרופופ, אשר מאפיין שירים נוספים של סוויפט. הוא הופיע לאורך הסרט התיעודי של סוויפט "Miss Americana" שעלה לנטפליקס בשנת 2020. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות. כלפי השיר הופנו ביקורות חיוביות ומעורבות כאחד, תוך שברולינג סטון הוא דורג במקום ה-201 ברשימת "כל 229 השירים של טיילור סוויפט, לפי דירוג". מידע על היצירה "Only the Young" באתר מיוזיק בריינז מידע על הסינגל "Only the Young" באתר מיוזיק בריינז מילות השיר "Only the Young" באתר Genius סרטון השיר "Only the Young" באתר יוטיוב מידע על השיר "Only the Young" באתר iTunes מידע על השיר "Only the Young" באתר ספוטיפיי Chris Willman, Chris Willman, Taylor Swift: No Longer ‘Polite at All Costs’, Variety, ‏2020-01-21 (באנגלית) Taylor Swift Chart History, Billboard Taylor Swift – Only The Young (באנגלית), נבדק ב-2020-02-22 Miss Americana (2020) - IMDb, נבדק ב-2021-01-01 Only The Young (Featured in Miss Americana), נבדק ב-2020-05-29 Rob Sheffield, Rob Sheffield, All 229 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) All 158 Taylor Swift Songs, Ranked, pastemagazine.com, ‏2020-02-05 (באנגלית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Try the TIDAL Web Player, listen.tidal.com (באנגלית)
Rare (שיר של סלינה גומז)

Rare (בעברית (תרגום מילולי): נדירה) הוא סינגל שהוקלט על ידי הזמרת-יוצרת האמריקאית סלינה גומז, מתוך אלבום האולפן השלישי שלה, Rare. השיר יצא לאור ב-10 בינואר 2020, כסינגל השלישי מתוך האלבום וכשיר הנושא שלו, על ידי חברת התקליטים אינטרסקופ רקורדס. השיר הגיע למקום ה-28 במצעד הסינגלים הבריטי, וה-30 במצעד הבילבורד הוט 100. השיר נכתב על ידי סלינה גומז, מדיסון לאב, ברט מקלופלין, נולאן למברוזה וסיימון רוזן והופק על ידי סר נולן וסיימון סייז. על פי מגזין רולינג סטון ואיגוד תעשיית ההקלטות האמריקאי השיר נמכר בלמעלה מ-170,000 עותקים בארצות הברית, נכון לשנת 2020. בספטמבר 2020 נודע כי נמכר בלמעלה מ-35,000 עותקים באוסטרליה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-220 מיליון השמעות. הווידאו קליפ המלא שיצא עבור השיר הועלה לערוץ היוטיוב של סלינה גומז בשידור חי ב-10 בינואר 2020, ביום צאתו כסינגל. הקונספט של הקליפ הוא יער וטבע ובו ניתן לראות את גומז כשהיא רוקדת לצלילי השיר, תוך שהיא מבצעת תנועות שונות. ישנן סצנות בהן שולבו אפקטים מיוחדים של פרפרים וצבעים שונים. נכון ליולי 2021, מונה הצפיות של הקליפ עומד על למעלה מ-95 מיליון צפיות. מידע על היצירה "Rare" באתר מיוזיק בריינז מידע על הסינגל "Rare" באתר מיוזיק בריינז מידע על השיר "Rare" באתר AllMusic סרטון השיר "Rare" באתר יוטיוב מידע על הרצועה "Rare" באתר ספוטיפיי סלינה גומז, מדיסון לאב, ברט מקלופלין, נולאן למברוזה, סיימון רוזן Selena Gomez Is Right at Home Among Rainbows and Butterflies in Delightful 'Rare' Video: Watch, Billboard SELENA GOMEZ "Rare" | (Radio Date: 17/01/2020), radiodate.it (באנגלית) Official Singles Chart Top 100 | Official Charts Company, www.officialcharts.com (באנגלית) Selena Gomez Chart History, Billboard Selena Gomez – Rare (באנגלית), נבדק ב-2020-02-22 Streaming equivalent units from the Rolling Stone Top 100 List of 2020 Accreds.xls, Dropbox (באנגלית) Rare, נבדק ב-2020-02-22 Selena Gomez - Rare (Official Music Video) Streaming equivalent units from the Rolling Stone Top 100 ZPAV :: Bestsellery i wyróżnienia - Wyróżnienia - Złote płyty CD - Archiwum, bestsellery.zpav.pl Gold/Platinum, Music Canada (באנגלית) Selena Gomez — Rare, נבדק ב-2021-07-06 BBC - Radio 2 New Music Playlist, web.archive.org, ‏2020-01-18 BBC - Radio 1 Playlist, BBC (באנגלית) Top 40/M Future Releases | Mainstream Hit Songs Being Released and Their Release Dates ..., All Access (באנגלית)
מצב טיסה

מצב טיסה (באנגלית: Airplane mode או Offline mode) הוא הגדרה בטלפונים חכמים ומכשירים אלקטרוניים אחרים דוגמת מחשבים אישיים, מחשבי לוח, שעונים חכמים ואחרים, שנועד בעיקרו למצב בו המכשיר נמצא במטוס ועלול לשבש את המהלך התקין של הטיסה ללא מעבר למצב זה. כשמצב הטיסה מופעל, הוא משהה את כל תעבורת הנתונים במכשיר, ובין היתר שיחות טלפון ונתונים סלולריים, Wi-Fi ובלוטות' במטרה למנוע הפרעות אלקטרומגנטיות למכשירים שבמטוס. עם זאת, ה-Wi-Fi והבלוטות' ניתנים להפעלה גם במהלך מצב טיסה על ידי אישור של המשתמש. ה-GPS עשוי להמשיך לפעול, מאחר שהוא לא משתמש בשידור גלי רדיו. ברוב המקרים המשתמש מתבקש להעביר את המכשיר למצב זה במהלך שהות במטוסים. בהיעדר קליטת או פליטת נתונים, מצב טיסה מאריך את תוחלת החיים של הסוללה באמצעות הפחתת צריכת הסוללה במכשיר. ארצות הברית ארצות הברית: בהערכה מחודשת ב-2013 פרסמה רשות התעופה הפדרלית (ה-FAA) המלצה על שימוש במכשירים אלקטרוניים באמצעות מצב טיסה – יש להשעות שיחות טלפון, בזמן שניתן להשתמש ב-Wi-Fi אם המפעיל הסלולרי מאפשר זאת. שידור לטווחים קצרים כגון בלוטות' מותר בכלי טיס שיכולים לאפשר זאת. האיחוד האירופי האיחוד האירופי: ב-9 בדצמבר 2013 הסוכנות האירופית לבטיחות תעופה עדכנה את ההוראות שלה באשר למכשירים אלקטרוניים, ואישרה להשתמש בהם במהלך טיסות תוך שהם במצב טיסה הרפובליקה העממית של סין הרפובליקה העממית של סין: עד ספטמבר 2017 כל המכשירים הסלולריים היו אסורים לשימוש גם במצב טיסה, אף שמכשירים אחרים היו מותרים בעת שיוט. ב-18 בספטמבר 2017 עדכנה רשות התעופה האזרחית של סין את הנהלים ואישרה לכל המכשירים להיות בשימוש בעת טיסה כל עוד הם במצב טיסה. הודו הודו: ב-23 באפריל 2014 המינהל הכללי לתעופה אזרחית שינה את הכללים שאסרו על שימוש במכשירים אלקטרוניים ואפשר את השימוש בהם במהלך כל הטיסה. מדיה וקבצים בנושא מצב טיסה בוויקישיתוף איתן לשם, אחת ולתמיד: למה רוצים שתעבירו את הטלפון ל'מצב טיסה'? ולמה זה מצוין לכם?, באתר הארץ, 13 בספטמבר 2018 שירות כלכליסט, מה באמת יקרה אם לא תשימו את הנייד על "מצב טיסה"?, באתר כלכליסט, 21 בדצמבר 2019 Press Release – FAA to Allow Airlines to Expand Use of Personal Electronics, רשות התעופה הפדרלית Jolyon Attwooll, ‏Regulator confirms tablets safe to use during take-off, The Telegraph, 9 December 2013 Chinese air passengers could soon be allowed to use smartphones and tablets during flights, South China Morning Post, Sarah Zheng, 18 בספטמבר 2017 DGCA allows in-flight use of mobile phones, tablets on flight mode, Indian Express, 23 באפריל 2014